《将达行在所》
宋代·沈与求

潮落江城暮，帆开一苇轻。云屯六龙驻，天近五星明。

率土朝方岳，何年洗甲兵。君王似光武，折箠看升平。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。